
OBAVIJEST STANOVNIŠTVU OPĆINE ZAGORSKA SELA
Poštovani/e,
Auto klub DELTA SPORT iz Zagreba, u suradnji s Krapinsko-zagorskom županijom te Općinama Zagorska Sela i  Kumrovec organiziraju i ove godine sportsku automobilističku priredbu pod nazivom “15. MOTUL RALLY KUMROVEC 2026." koji će održati od 03. do 05.09.2026. godine.
Molimo Vas za razumijevanje i podršku u organizaciji, da ova sportska priredba bude uspješno organizirana i ove godine, uz sportsko i fair-play navijanje za sve rally posade koje će nam doći iz cijele Hrvatske i inozemstva.
U SUBOTU 05.09.2026. ORGANIZIRAT ĆE SE BRZINSKI ISPIT "ZAGORSKA SELA - KUMROVEC"
sa startom u: 10:55h, 13:54h i 16:53h
na relaciji, prometnice
Zagorska Sela - Kuzminec Miljanski - Pušća - Donji Škrnik - Lončarev put - Kladnik - Kumrovec
-      vrijeme privremenog zatvaranja prometnice: od 09:55h do 19:00 sati
NAPOMENA: NA DIONICI CESTE GDJE JE TRENUTNO GRADILIŠTE/MAKADAM NATJECATELJI ĆE IMATI tzv. ”SLOW ZONE” - ZONU USPORENE VOŽNJE GDJE ĆE IM NA TOJ DIONICI BITI DOZVOLJENA VOŽNJA BRZINOM OD 30 KM/H KOJA ĆE SE KONTROLIRATI OD STRANE ORGANIZATORA
Navedene prometnice i sve njima prilazne ceste, temeljem odobrenja Policijske uprave Krapinsko-zagorske, biti će privremeno zatvorene za javni promet u navedenom vremenu, o čemu će javnost biti obaviještena i putem javnih medija u tjednu održavanja.
Molimo sve stanovnike koji žive na području navedenih mjesta ili koriste ceste koje će biti privremeno zatvorene za javni promet za punu suradnju u organizaciji natjecanja na način da u navedenim vremenima:

1. Zatvore vrata na svim ulazima u svoja dvorišta
1. Posebnu pažnju posvete brizi o djeci, pazeći da su u svakom trenutku pod kontrolom i na sigurnom
1. Domaće životinje i kućne ljubimce drže u zatvorenim prostorima, kako se ne bi nekontrolirano našli na cesti/ulici
1. Da svoja vozila uklone s cesta/ulica kojima prolaze staze Brzinskih ispita
1. Ukoliko nastupe posebne okolnosti koje zahtijevaju intervenciju hitnih službi, da se obrate najbližem sucu "SAFETY MARSHAL" (narančasti bluzon/prsluk).

Organizirani na ovakav način uz Vašu punu suradnju, vjerujemo da će sportska priredba biti provedena po najvišim FIA sigurnosnim standardima, a da istovremeno neće bitno narušiti Vaš svakodnevni ritam življenja.
Ukoliko u pripremi i tijekom natjecanja imate bilo kakvo pitanje, primjedbu ili slično, molimo Vas da nas kontaktirate na telefone           
·      prije i za vrijeme natjecanja: g. Dino Deljkić, mobitel: 091 2307 569
·      za vrijeme natjecanja: g. Matija Kušević, mobitel: 091 725 9999

ORGANIZACIJSKI ODBOR
15. MOTUL RALLY KUMROVEC
                      www.rally-kumrovec.com 

